hu hu hu hu hu hu hu it hu hu hu en hu de en hu it en hu hu en hu hu cs hu it en hu en hu en hu hu hu hu hu hu hu hu hu ca hu hu hu hu hu pl hu hu cs hu hu hu hu hu hu hu hu hu hu hu hu hu de it hu hu hu hu hu hu pl hu hu hu hu hu hu en hu en en en hu ca hu en en en hu en en ru fr hu hu hu hu hu hu hu hu en cs de it hu hu hu hu hu hu hu hu hu hu hu de hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en hbs_lat hu hu hu hu hu hu hu hu hu hu
Ringasd el magad – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2021. február 13.
Ugrás a navigációhoz Ugrás a kereséshez
Supraphon, CS Hifi Klub, MHV Pepita
1972-ben jelent meg az LGT második nagylemeze, a Ringasd el magad. Az album dalait Budapesten hangszerelték, de a londoni Oxford Streeten lévő AIR Studiosban vették fel.[1] Bár az együttes stílusa alapvetően nem változott az előző album óta, a dalok hangzása mégis jelentős fejlődést mutat. Míg a Locomotiv GT-n szinte kizárólag elektromos hangszereket használtak, a Ringasd el magad hangszerelése lényegesen összetettebb.
A dalok itt is többféle zenei stílus hatását tükrözik. A hosszabb, virtuóz hangszeres betétek miatt a progresszív rock kategóriájába sorolható az album nyitódala, a Cirkusz, a Kotta nélkül (a hosszú, torzított hangú orgonaszóló miatt ez áll legközelebb a szokásos értelemben vett progresszív rockhoz) és az Azt hittem. A blues-rock hatását mutatja a Lincoln fesztivál blues, a Megvárlak ma délben és a címadó Ringasd el magad. A Lincoln fesztivál blues az együttes első instrumentális felvétele; címe az Egyesült Királyságbeli Lincolnban 1972. május 26–29. között megrendezett Great Western Express Festivalra utal, ahol az LGT volt az egyetlen fellépő a kontinensről. A Ringasd el magad itt hallható változata nem azonos a Bummm! című albumon és a Képzelt riport egy amerikai popfesztiválról című musicalben elhangzott változatokkal, mert ez nagyrészt instrumentális és alig hosszabb egy percnél. A blues-rock és a japán zene sajátos ötvözete A semmi kertje című dal: a halk, vibrafonnal kísért szakaszokat hangos, keményebb hangzású refrén köti össze. A refrének végén ismételt „mite kudasai” magyar jelentése: kérlek, nézd meg. A szokatlan hangzás valószínűleg annak is köszönhető, hogy az LGT az 1971-es tokiói World Popular Song Festival egyik fellépője volt. Az elégikus Szerenád – szerelmemnek, ha lenne az együttes első olyan dala, amit Presser Gábor egyedül, csupán zongorakísérettel adott elő; ehhez hasonló az Arra mennék én és az Ahogy mindenki a Mindig magasabbra, illetve a Locomotiv GT V. című albumokon. A dallamos pop rock kategóriájába sorolható A szerelem börtönében és a Ne szédíts című dal. Érdekes színfolt a countrys hangzású Kakukkos karóra, ami tisztán akusztikus hangszerelésben, spontán előadásnak „álcázva” hangzik el.
A Ringasd el magad volt az együttes utolsó albuma Frenreisz Károllyal, aki 1973 januárjában kivált a zenekarból, és még abban az évben megalapította a Skorpió együttest.
A Pepita még 1972 vége felé megjelentette az album Export verzióját, amelynek lemezcímkéjére a dalok címei angolul kerültek fel, a borítója pedig teljes mértékben megegyezik a Magyarországon kiadott változatéval, azzal a kis különbséggel, hogy míg az első kiadás borítóját könnyen elszakadó, puha papírra nyomtatták, addig az Export kiadás borítója már sokkal masszívabb kartonpapírra lett nyomtatva. Az album 1973-ban a Supraphon, a CS Hifi Klub és az MHV-Pepita közös kiadásában Csehszlovákiában is megjelent. Borítója szinte azonos volt a magyar kiadáséval, de a dalcímek és az információk cseh nyelvűek voltak.
Cirkusz (Barta Tamás/Adamis Anna) – 4:30
A szerelem börtönében (Presser Gábor/Adamis Anna) – 3:08
Szerenád – szerelmemnek, ha lenne (Presser Gábor) – 2:25
A semmi kertje (Frenreisz Károly/Adamis Anna) – 4:30
Lincoln fesztivál blues (Barta Tamás/Frenreisz Károly) – 4:58
Ne szédíts (Frenreisz Károly/Adamis Anna) – 3:20
Kakukkos karóra (Barta Tamás/Adamis Anna) – 2:01
Kotta nélkül (Presser Gábor/Adamis Anna) – 6:34
Azt hittem (Barta Tamás/Presser Gábor) – 5:26
Megvárlak ma délben (Frenreisz Károly) – 3:56
Ringasd el magad (Presser Gábor/Adamis Anna) – 1:09
Barta Tamás – ének, elektromos, akusztikus és slide gitár, bendzsó
Frenreisz Károly – ének, Fender basszusgitár, szoprán- és tenorszaxofon, fuvola, oboa
Laux József – Ludwig dob, ütőhangszerek
Presser Gábor – ének, Hammond-orgona, zongora, elektromos zongora, fazongora, vibrafon, marimba, hanggenerátor
Adamis Anna – versek
Bartók Kamarakórus Tóth Mihály vezetésével
Lukács Judit – hangmérnök
Hézser Zoltán – zenei rendező
Bara István – fényképek
Féner Tamás – színes fényképek
Kemény György – grafika
Supraphon – CS Hifi Klub – MHV Pepita
A Locomotiv GT összes nagylemeze
↑ 'Ringasd el magad'. [2010. január 14-i dátummal az eredetiből archiválva]. (Hozzáférés: 2009. február 8.)
↑ LGT diszkográfia. [2007. december 3-i dátummal az eredetiből archiválva]. (Hozzáférés: 2009. február 8.)
Információk az LGT honlapján
Dalszövegek az LGT honlapján
Információk a Hungaroton honlapján
Karácsony János ·  Presser Gábor ·  Solti János ·  Somló Tamás
Barta Tamás ·  Frenreisz Károly ·  Laux József
Boldog vagyok / Ha volna szíved ·  Érints meg / Kenyéren és vízen ·  Szeress nagyon / Csak egy szóra ·  Hej, gyere velem / Csavargók angyala ·  Segíts elaludni / Mindig csak ott várok rád ·  Mindenki másképp csinálja / Mozdulnod kell ·  Annyi mindent nem szerettem / Pokolba már a szép szavakkal / Miénk ez a cirkusz / Veled, csak veled ·  Első magyar óriás kislemez
Locomotiv GT ·  Ringasd el magad ·  Bummm! ·  Mindig magasabbra ·  Locomotiv GT V. ·  Zene – Mindenki másképp csinálja ·  Mindenki ·  Loksi ·  Locomotiv GT X. ·  Ellenfél nélkül ·  424 – Mozdonyopera ·  A fiúk a kocsmába mentek
Locomotiv GT in Warsaw ·  Kisstadion ’80 ·  Azalbummm ·  Búcsúkoncert
Aranyalbum 1971–76 ·  Todos ·  A Locomotiv GT összes nagylemeze ·  In memoriam Barta Tamás 1948–1982 emléklemez ·  A Locomotiv GT összes kislemeze ·  Best of Locomotiv GT 1971–1992 ·  Romantic Ballads
Locomotiv GT ·  All Aboard ·  Motor City Rock ·  Locomotiv GT ·  Too Long ·  Boxing ·  Locomotiv GT ’74 USA
Adamis Anna ·  Sztevanovity Dusán ·  Omega ·  Metro ·  Hungária ·  Első magyar óriás kislemez ·  Locomotiv GT-diszkográfia
Könnyűzenei portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Ringasd_el_magad&oldid=23576161”
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. február 13., 22:24
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.